‘n Moratorium is geplaas op die toepassing van Art 5 (om goedkeuring te verkry) op bestaande liggingsgebonde tekens soos op 30 November 2015. Verwys na volledige inligting hieronder en voorwaardes van toepassing. (hierby aangeheg)
Ingevolge Raadsbsluit E182-11/2015 is soos volg besluit:
“1. Dat daar in terme van Artikel 30 van die Verordeninge Insake Buitelugreklame en Advertensietekens, kwytskelding gegee word aan besighede, om goedkeuring te verkry ingevolge Artikel 5(5), indien die inhoud van ‘n advertensieteken verander word. Die volgende voorwaarde is van toepassing:
Dat die besigheid of instansie wat die aanvanklike goedkeuring verkry het, dieselfde instansie of besigheid is wat die inhoud verander.
Dat ‘n moratorium geplaas word op die toepassing van Artikel 5 van die Verordeninge Insake Buitelugreklame en Advertensietekens vir alle bestaande liggingsgebonde advertensietekens soos op 30 November 2015. Voorgenome is slegs van toepassing op advertensietekens soos omvat word in die volgende tipe Bylaes:
Bylae 4: Produkreplikas en driedimensionele tekens
Bylae 6: Kommersiële tekens by opvoedkundige fasiliteite
Bylae 7 Spesiale tekens in parkeerareas
Bylae 9: Vlae (slegs vlae soos gedefinieer in Bylae 9)
Bylae 17: Tydelike venstertekens
Bylae 19: Buurtwag-, sekuriteits- en plaaswagtekens
Bylae 20 Kimtekens
Bylae 21: Daktekens
Bylae 22: Muurtekens (plat)
Bylae 23: Tekens geverf op mure en dakke van geboue
Bylae 24: Advertensietekens op torings, brûe en Spantorings
Bylae 25: Besigheidstekens op perseel
Bylae 26: Uitsteektekens
Bylae 27: Stoep, balkon, en onderdaktekens
Bylae 28: Permanente venstertekens
Bylae 29: Advertensies op voorhowe van besigheidspersele
Bylae 31: Tekens wat ‘n integrale deel van gebou vorm
Bylae 32: Diensstasietekens
Bylae 33: Geborgde padverkeersprojektekens
Bylae 35: Toerisme inligtingstekens
Bylae 38: Lugtekens
3. Dat aanbeveling 2 nie van toepassing is op die volgende bylaes:
Bylae 1: Super aanplakborde
Bylae 2: Groot aanplakborde
Bylae 3: Medium aanplakborde
Bylae 5: Advertensies teen straatpale
Bylae 8: Advertensies teen straattoerusting/straatmeubels
Bylae 9: Baniere
Bylae 10: Konstruksieterreintekens
Bylae 11: Projekborde en ontwikkelingsborde
Bylae 12: Tekens vir sportbyeenkomste, feeste, uitstallings en vakansieseisoen
Bylae 13: Eiendomsagent- en skoutekens
Bylae 14: Veilingtekens
Bylae 15: Plakkate en kennisgewings
Bylae 16: Strooibiljette en pamflette
Bylae 18: Straatnaamadvertensietekens
Bylae 30: Ander tekens vir residensiële georiënteerde grondgebruik en gemeenskapsdienste
Bylae 34: Toerisme aanwysingstekens
Bylae 36: Poort teken
Bylae 37: Advertensies op sleepwaens
Die volgende voorwaardes ten opsigte van aanbeveling (2) is van toepassing:
4.1 Die moratorium is nie van toepassing op enige tekens wat binne of bo-op ‘n padreserwe- eiland of padmediaan/middellyn opgerig is nie.
4.2 Die moratorium is nie van toepassing op enige teken op munisipale eiendom nie.
4.3 Die moratorium sal nie van toepassing wees op enige teken wat enige ander teken belemmer nie.
4.4 Die moratorium is nie van toepassing op derde party advertensietekens nie.
Dat die Artikels en Bylae van toepassing op bestaande tekens, soos uiteengesit in aanbeveling (2), heroorweeg word en ooreenkomstig voorstelle aan die Raad voorgehou word.
Die moratorium sal geld totdat die Raad ‘n besluit neem om dit op te hef.
Dat die moratorium in werking tree op 30 November 2015. Die moratorium is ook van toepassing op aansoeke wat reeds ingedien is, maar teen 30 November 2015 nog nie verwerk is nie.